Vendégtájékoztató
 
A Panzió szolgáltatásai

Recepció 8-16 óráig üzemel, egyéb időpontban kérem hívja az ügyeleti számunkat: +36204279997. A recepcióról nyitvatartási időben telefonálási lehetőség biztosított.

Észrevételeivel, panaszaival kérjük forduljon a recepcióhoz. Igény/szükség esetén értesítik a panzióvezetőt.

Adapterek
Különböző típusú adapterek és elektromos eszközök töltői elérhetők a recepción.

Ágyak
Az ágyak rugalmas ágyszerkezettel rendelkeznek, a rugós matrac vastagsága 16-22 cm. Az ágyak 80 cm szélesek és 200 cm hosszúak. A francia ágyak szélessége 160x200 cm

Ágynemű
Ágyneműt hetente minimum egyszer cserélünk, gyakoribb csere igényét kérjük jelezze a recepción.

Törölköző
Törölközőt minimum három naponta cserélünk, gyakoribb csere igényét kérjük jelezze a recepción.

Banki ATM szolgáltatás
A legközelebbi bank ATM terminál Budapest V. kerület Veres Pálné utca 2 szám alatt található.

Bejelentkezés és kijelentkezés
Az érkezés napján a szobákat 15 órától lehet elfoglalni, az utazás napján a szobát 11 óráig kérjük elhagyni. Ha 11 óránál később szeretne kijelentkezni, akkor igényét jelezze a recepció felé. Korai érkezés/késői távozás a foglaltság függvényében lehetséges. A bejelentkezést végezheti online is, melyről tájékoztatást emailben kap az érkezését megelőzően 3 nappal. Ehhez az Alfred appot kell használnia. 

Bővített kontinentális reggeli
Vendégeinknek bővített kontinentális reggelit kínálunk, amelyet panziónk melletti Passata Pizzériában 8:00-tól 10:00-ig szolgálunk fel kizárólag szálló vendégeinknek. 
Italkínálatunk
Minden szobában ingyenesen biztosítunk 1 db 1.5 literes ásványvízet, teákat és kávé kapszulákat. További italokat az épületben található Passata pizzériában tud vásárolni, vagy rendelni. 

Csomagmegőrzés
Csomagját zárt helyiségben megőrizzük, kérjük igényét jelezze a recepción.

Dohányzás
2012. január 1-e óta a panzió közösségi területein, szobáiban a dohányzás nem megengedett. A panzió bejáratától 5 méterre, valamint a kijelölt dohányzóhelyen  engedélyezett a dohányzás. 

Elveszett csomag
Elveszett csomag ügyében kérjük, keresse fel a recepciót,

Értékmegőrzés
Kérjük, hogy értéktárgyait helyezze biztonságba a recepción található központi széfben.

Gyermekágy
A gyermekágyat külön kérésre ingyenesen elhelyezzük szobájában. A rendelkezésre álló kiságyak száma korlátozott, ezért az érkezési sorrend alapján tudjuk biztosítani.

Gyógyszertár
A legközelebbi gyógyszertár Budapest V. kerület Irányi uta 15.sz alatt található.

Háziállatok
Panziónkban sajnos nincs lehetőség kisállat fogadására.

Hitelkártya elfogadása
Panziónk a MasterCard, a Visa és a Maestro kártyákat fogadja el fizetőeszközként.

Internet
Vezeték nélküli, ingyenes internet szolgáltatás áll vendégeink rendelkezésére a szobákban és a közös területeken.

Kiegészítő szolgáltatások
Panziónk recepcióján igényelhet + párnát is+ paplant, vasalódeszkát is. 

Légkondicionálás
A szobák 100%-ában található légkondicionáló. Kérjük a klíma bekapcsolása előtt az ajtót és ablakot becsukni.

Pótágy
A szobákban, amennyiben szüksége van pótágyra, keresse fel a recepciót.

Takarítás
A szobák takarítása reggel 8 és délután 3óra között történik. Amennyiben ebben az időben ez nem alkalmas Önnek, akkor kérjük ezt jelezze a recepción. Takarítással kapcsolatos ügyekben (plusz ágynemű, takaró vagy párna) kérjük, keresse fel a recepciót

Taxi szolgáltatás
A recepció örömmel áll rendelkezésére taxi rendeléssel kapcsolatban. Ajánlott előzetesen a recepción lefoglalni a taxit.

Tűzvédelmi szabályok

A szobákban dohányozni, továbbá olyan tevékenységet folytatni, mely tüzet vagy robbanást okozhat tilos. Tűz esetén kérjük a recepciót értesíteni, és az épületet a lépcsőház irányában a főbejáraton keresztül elhagyni.

Közös helyiség
Közös helyiség a recepciónál található, ahol külön TV, fotelek, székek és asztal is található. Nyitvatartási ideje megegyezik a recepció nyitva tartásával. 

Szobák tartozékai
Minden szobában található teljes értékű hűtőszekrény fagyasztóval/ nem minibár /hajszárító, vasaló, ruhaszárító, mosógép, konyhai felszerelések / serpenyő, fazék, mély tányér, lapos tányér, kis tányér, kanál, kés villa, só bors /konyharuha, szalvéta, mikrohullámú sütő, főzőlap, kapszulás kávéfőző, vízforraló. Vasaló deszka külön kérhető a recepción. 
A szobákban elhelyezett prospektusokból tudnak tájékozódni a helyi programokról, valamint a megadott telefonszámon kollégánk személyre szabott programok tervezésében is tud segítséget nyújtani. 
